laion/Wikipedia-Exotic huggingface dataset:
שמואל ברודני

הרב שמואל ברודני היה רב יהודי אורתודוקסי בניו יורק באמצע המאה העשרים. כיהן כמגיד שיעור בישיבת מיר בברוקלין ובהמשך כראש ישיבה. הרב ברודני נולד באוגוסט 1915 בסמרגון שבבלארוס במהלך מלחמת העולם הראשונה. בילדותו למד בחדר המקומי ובסניף של ישיבת נובהרדוק, ובגיל ארבע עשרה, התקבל לישיבת ראמייליס בווילנה, אז בהנהגתם של הרב שלמה היימן והרב מאיר באסין. הוא נשאר ברמיילס שלוש שנים ולאחר מכן עבר לישיבת מיר ב-1932. במהלך מלחמת העולם השנייה נאלצה הישיבה לברוח לווילנה שבליטא ולאחר מכן נאלצה להסתתר בעיירה הקטנה קיידאן. ישיבת מיר הצליחה לעזוב את ליטא לפני הכיבוש הנאצי דרך רוסיה ויפן, והתיישבה בשנחאי הכבושה ביפן. כששמע הרב שלמה היימן על בריחת ישיבת מיר, הוא שאל אם שמואל ברודני נמצא ביניהם. כשנאמר לו שאכן שמואל נמנה עם הנמלטים, הוא הכריז שהוא יהיה "גדול בישראל". בתקופת הימצאות הישיבה בשנחאי, שמואל למד בחברותא עם רבי חיים שמואלביץ וישן בחדר של רבי לייב מאלין. לאחר מלחמת העולם השנייה הוא עבר עם הישיבה לארצות הברית. זמן קצר לאחר הגעתו לארצות הברית, הוא נישא לרחל לאה לשינסקי והחל למסור שיעורים בישיבת מיר. בין תלמידיו היה הרב שלמה ברעוודה. השיעור שמסר היה הגדול ביותר בישיבת מיר, עם עד תשעים תלמידים. הרב ברודני נפטר ב-15 בפברואר 1981. בנו, הרב אליה ברודני, משמש כראש ישיבה בישיבת מיר ברוקלין ומכהן כחבר במועצת גדולי התורה של אגודת ישראל באמריקה. בן נוסף, הרב אבא ברודני, שימש במשך 25 שנה כמנהל ישיבה ולאחר מכן כראש כולל. בתו בתיה נישאה לרבי מנחם בן מנחם, נכדו של רבי איסר זלמן מלצר המכהן כראש ישיבה בישיבת תפרח. שיעורי הרב שמואל ברודני באתר "קול הלשון" 8 Thoughts and Sayings of Rav Shmuel Brudny zt"l - VINnews, VINnews, ‏1 ביוני 2020 יוסף ג'קובס, והלכת בדרכיו, באתר אוצר החכמה מוסף שבת קודש תשס"ח 27 - תצוה / יתד נאמן, באתר אוצר החכמה יתד נאמן, אומר לו גדל, באתר אוצר החכמה שמואל ברודני, באתר www.myheritage.com Mishpacha Magazine, Mishpacha Magazine (באנגלית) editor, Rav Abba Brudny Appointed as a Mashgiach at BMG | Matzav.com (באנגלית) ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
טלסה (כדורגל)

מועדון הכדורגל טולסה (באנגלית: FC Tulsa), היא קבוצת כדורגל מהעיר טלסה, אוקלהומה שבארצות הברית, אשר משחקת בליגת הUSL. ב-11 בפברואר 1978, נערך המשחק הראשון של ראפנקס שנגמר בהפסד 6-5 לטובת הטמפה ביי רודיס. הם זכו בתואר ה-NASL בסוקר בול 83', כשהם ניצחו את טורונטו בליזארד באצטדיון בי סי פלייס בוונקובר. בתוצאה של 2–0. למרות שהעונה האחרונה של ה-NASL הייתה 1984, והליגה התפרקה בתחילת 1985, ה-ראפנקס המשיכו לפעול כמועדון עצמאי. הם הרכיבו לוח זמנים שאפתני של יותר מ-20 משחקים הנמשכים ממאי עד אוגוסט, נגד קבוצות מארצות הברית, אירופה ודרום אמריקה, כמו כן אף קבוצות אחרות של ה-NASL לשעבר שלא התפרקו. אך המועדון הפסיק את פעילותו ב-17 ביולי 1985. ב-26 בפברואר 2014, הוכרז שהקבוצה החדשה שהוקמה בטולסה, תיקרא טולסה ראפנקס כמחוות כבוד לטולסה ראפנקס המקורית ששיחקה ב-NASL. השם זכה לכמעט 50% מהקולות בבחירת השם למועדון, ההצבעה התקיימה בפברואר 2014. ב-4 בדצמבר 2019, המועדון הודיע כי שמה של הקבוצה ישונה לשם "מועדון הכדורגל טולסה", החל מעונת 2020. ביל פולקס (1978) אלכס סקוטרק (1978) אלן הינטון (1979) צ'רלי מיטשל (1980–1981) טרי הנסי (1981–1983) סטיב ארל (עונת 1983–1984) וים סורביר (1984) דייוויד וודרוי (2017–2018) מייקל נסיאן (2018–2022) דונובן ריקטס (2022–) NASL זכייה: 1983 מדיה וקבצים בנושא טלסה בוויקישיתוף טלסה, ברשת החברתית פייסבוק טלסה, ברשת החברתית אקס (טוויטר) טלסה, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu האתר הרשמי של המועדון
ישיבת מיר (ברוקלין)

ישיבת מיר (נקראת גם מירער ישיבה) היא ישיבה חרדית השוכנת בברוקלין, ניו יורק. ראשי הישיבה הנוכחיים הם רבי אברהם יעקב נלקנבוים, רבי אשר דב ברנבוים, רבי אשר אליהו קלמנוביץ, והרב הרשל ז'ולטי. ר"מים בולטים נוספים הם הרב אליה ברודני, הרב ראובן שפנסקי, הרב הרשל קמינסקי והרב צבי לובל. ישיבת מיר נוסדה בשנת 1815, במיר, בלארוס ופעלה שם עד 1914. עם פרוץ מלחמת העולם הראשונה עברה הישיבה לפולטבה שבאוקראינה בהנהגתו של רבי אליעזר יהודה פינקל, חתנו של ראש הישיבה רבי אליהו ברוך קמאי. בשנת 1921 חזרה הישיבה למיר, שם נשארה עד פלישת גרמניה הנאצית לפולין בשנת 1939 ותחילת השואה. על אף שרבים מהתלמידים ילידי חוץ עזבו עם פלישת צבא ברית המועצות ממזרח, הישיבה המשיכה לפעול, אם כי בהיקף מצומצם, עד שהצבאות הנאצים המתקרבים גרמו לראשי הישיבה להעביר את הישיבה לקדאיניאין (קיידאן), ליטא. כשהצבאות הנאצים התקדמו מזרחה, ברחה הישיבה כולה בסופו של דבר ברחבי סיביר ברכבת הטרנס-סיבירית, ולבסוף נפתחה מחדש בקוֹבֶּה, יפן, ב-1941. זמן קצר לאחר מכן, הישיבה עברה שוב לשאנגחאי, סין, שם שהו עד תום מלחמת העולם השנייה. גבורתו של הקונסול הכללי היפני בליטא, צ'יאונה סוגיהארה, שהנפיק כמה אלפי אשרות מעבר ליהודים, שהתירו להם לנסוע ולברוח ליפן, הייתה נושא למספר ספרים. לאחר סיום המלחמה, רוב הפליטים היהודים מגטו שאנגחאי עזבו לארץ ישראל ולארצות הברית. ביניהם היו הניצולים מישיבת מיר, שהקימו מחדש את הישיבה, הפעם עם שני קמפוסים, אחד בירושלים, ישראל, ואחד בברוקלין, ניו יורק. הישיבה התיישבה במזרח ניו יורק לפני שעברה למיקומה הנוכחי באושן פארקווי בפלטבוש. ראש הישיבה היה הרב אברהם קלמנוביץ שהנהיג את הישיבה כמעט 20 שנה. הוא נפטר ב-1964. את תפקידו כראש הישיבה מילאו בנו רבי שרגא משה קלמנוביץ וחתנו רבי שמואל ברנבוים. בין הרבנים שלימדו בישיבה היו הרב דוד קוויאט והרב שמואל ברודני. ראשי הישיבה בהווה הם רבי אשר אליהו קלמנוביץ, בנו של רבי שרגא משה קלמנוביץ; רבי הערשל ז'ולטי, חתן רבי שרגא משה; רבי אברהם יעקב נלקנבוים, חתנו של רבי אברהם קלמנוביץ; והרב אשר דב ברנבוים, בנו של רבי שמואל ברנבוים. המשגיח הוא הרב עזריאל ארלנגר. הישיבה כוללת כיום תלמוד תורה, ישיבה קטנה, בית מדרש וכולל. ראש הכולל והישיבה הקטנה הוא רבי אליעזר גינזבורג חתנו של רבי שרגא משה קלמנוביץ. ישיבת מיר (ברוקלין, נ.י.), דף שער בספרייה הלאומית
בן האסלמן

בנימין ריכרד פיטר פראנס האסלמן (בהולנדית: Benjamin Richard Pieter Frans Hasselman; ‏14 במרץ 1898 – 2 במרץ 1984) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בין 1953–1957. האסלמן נולד ברוטרדם ב-14 במרץ 1898. באוקטובר 1916 הוא החל ללמוד באקדמיה הצבאית המלכותית. בשל נטייתו לסדר ולמשמעת הוא נודע בכינוי "הפרוסי". ב-1919 הוא סיים את לימודיו והצטרף לחיל הפרשים בדרגת לוטננט משנה. הוא שירת לראשונה ברגימנט ה-4 בדוונטר, שם הכיר את אשתו הראשונה סוזנה מרגרטה גירטרוידה ואן אוברוולט (1896–1967). ב-1921 הוא נישא לה ונולד להם בן אחד. ב-1923 הוא הועבר לרגימנט ה-1 באמרספורט בדרגת לוטננט. באמרספורט הוא הכיר את אלייד מריה ביקר קארטן (1901–1980), שהייתה נשואה לקצין אחר ברגימנט. ב-1926 התגרשו שניהם מנשותיהם והאסלמן נישא לאלייד. מנישואים אלו נולד להם בן אחד. ב-1937 נשלח האסלמן לשמש כנספח צבאי בברלין. ב-1939 הוא חזר להולנד והוצב במטה הדיוויזיה ה-2. לאחר הקרב על הולנד בחר האסלמן, שנודע כמעריץ מושבע של הוורמאכט, להישאר בהולנד ולשתף פעולה עם שלטונות הכיבוש הגרמניים. הגרמנים העניקו לו תפקידי ניהול בכירים, והוא בתמורה שכנע את קציני הצבא הולנדי לחתום על הצהרת נאמנות לגרמניה ולהתחייב שלא יילחמו נגד הכיבוש. ב-1942 הוא התפטר מתפקידו במחאה על מעצר המוני של קצינים הולנדים. הגרמנים כלאו אותו והעבירו אותו בין מספר מחנות מעצר בפולין ובגרמניה. לאחר המלחמה הוא חזר להולנד ונאלץ לתת דין וחשבון בפני הוועדה לקציני מלחמה שבויים. הוועדה קבעה כי לא ניתן לאפשר לו לחזור לצבא. עם זאת, שר ההגנה החליט להעניק לו פרישה מכובדת עם פיצויים. האסלמן ערער לבית המשפט, שפסק כי הוא יכול לחזור לצבא. לנוכח מצבו הרעוע של הצבא ההולנדי לאחר המלחמה, והמחסור החמור בקצינים איכותיים, הוא התקבל בזרועות פתוחות וצורף למטה הכללי. ב-1948 הוא מונה לנספח הצבאי בפראג. ב-1950 הוא גורש מצ'כוסלובקיה לאחר שאיש עסקים הולנדי נתפס בריגול במדינה. עם חזרתו להולנד מונה האסלמן למפקח חיל הפרשים. ב-1951 הוא מונה לראש המטה הכללי של צבא היבשה ההולנדי. ב-1 באוקטובר 1953 מונה ליושב ראש מטה ההגנה המאוחד (מקביל לרמטכ"ל). בתפקידו זה עמל האסלמן לבנות מחדש את הצבא ההולנדי לאחר המלחמה. כמו כן פיקח על פינוי הצבא ההולנדי מאינדונזיה ועל הצטרפותה של הולנד לנאט"ו. ב-1 בנובמבר 1957 סיים את תפקידו ועבר לשמש כיושב ראש הוועדה הצבאית של נאט"ו במקום ג'וזפה מנצ'ינלי. ב-1958 סיים את תפקידו והוחלף בביארנה און. הוא נפטר בהאג ב-2 במרץ 1984. מדיה וקבצים בנושא בן האסלמן בוויקישיתוף בן האסלמן באתר resources (בהולנדית)
גימנסיה על שם פרנץ פלדש

גימנסיה על שם פרנץ פלדש (בהונגרית: Földes Ferenc Gimnázium) ‏ הוא בית ספר במישקולץ, הונגריה, שהוקם בשנת 1640. בית ספר הנוכחי נוסד שנת 1953 על ידי איחוד בין שני בתי ספר. המוסד הנוכחי נחשב לצאצא של בתי ספר אלו. בשנת 1560 במישקולץ הוקם בית ספר תיכון פרוטסטנטי. בשנת 1731 הוא עבר לפיקוח של הכנסייה הקתולית ללא שינוי שמו. בשנת 1755 לבית הספר הובטח מימון ממשלתי ובכך היה ניתן להמשיך את פעילותו. לאור המימון הממשלתי ולמרות השתייכות דתית, בבתי ספר למדו גם יהודים דוגמת איגנץ שוגאר. בשנת 1944 לאחר הכיבוש הגרמני הבניין עבר לשליטתם. הוא חזר להיות בית ספר בשנת 1946. כיום בניין בית הספר מהווה חלק של המוזיאון העירוני. בית הספר הקתולי נוסד בשנת 1729 על ידי פרנציסקנים. תחילה הוא פעל בבניין קטן ומפעם לפעם עבר לבניין אחר. בשנת 1886 בית הספר עבר לבעלות המדינה ולשמו התווספה תוספת "מלכותית". בשנת 1878 בעקבות שיטפון נפגעו ספרים רבים של ספריית בית הספר. בשנת 1911 הושלמה בניית בניין חדש. בשנים 1914–1916 הבניין שימש כבית חולים צבאי. בשנת 1936 למדו במוסד 946 תלמידים והוא הפך לבית הספר התיכון הגדול בהונגריה. במהלך מלחמת העולם השנייה שימש הבניין שוב כבית חולים צבאי. בשנת 1945 הבניין הוחזר לבית ספר, אך בשנת 1949 הבניין עבר לאוניברסיטה עירונית שהוקמה באותה שנה. בשנת 1953 הבניין הוחזר לבית הספר שאוחד עם בית ספר פרוטסטנטי ובית הספר החדש קיבל את השם "גימנסיה על שם פרנץ פלדש" שהיה פילוסוף הונגרי שנהרג בקרבות במהלך מלחמת העולם השנייה. למרות שפרנץ פלדש היה קומוניסט, שם בית הספר לא שונה עד היום. החל משנת לימודים 1990/91 הלימודים בבית הספר עברו למתכונת של שש שנים במקום ארבע שנים שהיה נהוג עד כה. בתחילת המאה ה-21 ליד הבניין הקיים הוקם אגף חדש בו הוקמו כיתות מיוחדות, אולם הספורט וספרייה. שדרוג הבניין הסתיים בשנת 2003. מדיה וקבצים בנושא גימנסיה על שם פרנץ פלדש בוויקישיתוף אתר האינטרנט הרשמי של גימנסיה על שם פרנץ פלדש (בהונגרית)
סכיפרקה

הסְכִיפֶּרְקה הוא גזע כלבים קטן שמוצאו בבלגיה. הופיע לראשונה במאה ה-16. ישנה אי הסכמה בנוגע לסיווגו כטריירים, שפיץ או כלב רועים. אורך חייו של זן זה הוא כ-14 שנים ואף מעבר לכך. הסְכִיפֶּרְקה הוא לרוב שחור לחלוטין. למרות שניתן למצוא כלבים מזן זה אף בצבעים שונים (החל בזהוב ועד בחום שוקולד), בתחרויות כלבים משתתפים לרוב רק כלבי סכיפרקה בצבע שחור. הסכיפרקה הם בעלי אוזניים מחודדות וקטנות דמויות משולש הממוקמות גבוה בראשם. לסכיפרקה פרווה כפולה, הפרווה התחתונה נעימה ורכה ואילו השכבה העליונה מעט קשיחה ועמידה בפני שינויים במזג האוויר. את ראשיהם מקיפה פרווה ארוכה וקשיחה. לעיתים נולדים בני הזן כשהם קצוצי-זנב לחלוטין ולעיתים בעלי זנב מעוגל מעט עם פרווה מזדקרת. הכלב קטן יחסית ולרוב לא יעלה משקלו על עשרה קילוגרמים. גובהו הממוצע של הסכיפרקה 28 עד 33 סנטימטרים ומשקלו הממוצע 5.4 עד 7.3 קילוגרמים. הסכיפרקה ידוע גם כ-"בלגי הסיפון", "רב חובל מיניאטורי", וכ-"שד קטן שחור", ומקורו בחלק הפלמי של בלגיה. הסכיפרקה בלט ביצירות הכתיבה של הנזיר ונסלסאס. מלבד מהיותו כלב לוויה, נחשב הסכיפרקה ככלב שמירה על הסיפון. הוא תופס מזיקים ושומר על חפצי האנשים והספינה. כמו כן, ידוע הסכיפרקה גם בשמירה על סוסים שסחבו מסעות על גבם. הסכיפרקה הוא כלב פעלתן, חי ומתריע, כל אלו מעידים על כלב המסוגל לציית, חכם ונאמן. כלבי הסכיפרקה נאמנים עד מאוד לאדם אחד בסביבת המשפחה, אך חביבים וסובלניים עם ילדים; עם זאת, הם מתריעים ומתגוננים מזרים. הסכיפרקה מסוגל לחיים משותפים עם חיות קטנות נוספות. כלב זה מצריך אילוף מגיל קטן כדי שבשלב מאוחר יותר בחייו ניתן יהיה להכניס חיות חדשות אל מרחב המחיה שלו; הסכיפרקה הוא כלב "אגואיסט" ובשל כך כלבים גדולים מסוגלים לפגוע בכלב הקטן בעקבות התנהגות זו. הסכיפרקה נהנים מחברתם של אנשי משפחתם ומעוד כלבים מבני גזעם. לסכיפרקה אין בעיות בריאותיות מיוחדות, הוא מגיע לעיתים לא רחוקות לגילאי ה-18. כל שנדרש לסכיפרקה הוא פעילות יומיומית במידה ותזונה מאוזנת, על מגדלי הזן להימנע במיוחד מבעיות של השמנת יתר אצל הסכיפרקה. כיום הגזע אינו מופיע במאגר הגידול הישראלי או בתערוכות הכלבים מלבד כלבה אחת המיובאת מבלגיה. לפני כ-12 שנה נראו זוג מהגזע, אך פיתוח הגזע בארץ טרם בוצע. סכיפרקה, באתר אנציקלופדיה בריטניקה (באנגלית)
לגיה ורשה (כדורסל)

מחלקת הכדורסל של לגיה ורשה (בפולנית: Legia Warszawa Sekcja Koszykówki) הוא מועדון כדורסל פולני מוורשה המשחק בליגת העל הפולנית ובליגת האלופות. המועדון הוקם בשנת 1929 כמחלקת הכדורסל של מועדון הספורט הצבאי לגיה ורשה. לגיה הפכה לקבוצה המובילה בכדורסל הפולני בשנות ה-50 וה-60, עם שבע אליפויות ושני גביעים. מחלקת הכדורסל של לגיה ורשה נוסדה ב-1929. המשחק הראשון של הקבוצה היה ב-8 בדצמבר 1929, בו ניצחה הקבוצה 31–5 את יוטרזניה. הקבוצה הוקמה מחדש בשנת 1947, לאחר שלא התקיימה במהלך מלחמת העולם השנייה, על ידי סטודנטים מאוניברסיטת סטפאן באטורי. הקבוצה זכתה באליפות התיכונים, ולאחר מספר עליות ליגה נוספות, היא חזרה לליגה הראשונה ב-1951. לגיה שיחקה את המשחק הבינלאומי הראשון שלה ב-6 בספטמבר 1953, מול UDA פראג הצ'כית. בשנת 1956 זכתה הקבוצה באליפות הראשונה בתולדות המועדון לאחר שסיימה במקום הראשון עם מאזן 14–4. בשנת 2017, עלתה לגיה ל-PLK, הליגה הראשונה, לאחר שנעדרה במשך 14 שנים. אליפות פולין: זכיות (7): 1956, 1957, 1960, 1961, 1963, 1966, 1969 סגנויות (1): 2022 הגביע הפולני: זכיות (2): 1968, 1970 ליגה I: זכיות (1): 2017 מדיה וקבצים בנושא לגיה ורשה בוויקישיתוף אתר האינטרנט הרשמי של לגיה ורשה לגיה ורשה, ברשת החברתית אקס (טוויטר) "Legia Warszawa wywalczyła awans do Polskiej Ligi Koszykówki". Eurosport.onet.pl. 2017-05-20. העונה בוטלה בעקבות מגפת הקורונה
Wattpad

Wattpad (בעברית: וואטפאד) היא פלטפורמה לקריאה וכתיבה מקוונת הנותנת למשתמשים את היכולת לקרוא ולכתוב סיפורים ולשתפם. האתר נוסד על ידי אלן לאו ואיבן יואן, הם טוענים שהפלטפורמה שואפת ליצור קהילות חברתיות סביב סיפורים ולקרב את היחסים בין קוראים לכותבים. הפלטפורמה מאפשרת למשתמשים לכתוב ולפרסם סיפורים, או לקרוא סיפורים שנוצרו על ידי משתמשים אחרים. בינואר 2021, הודיעו תאגיד נאבר כי הם ירכשו את האתר Wattpad תמורת 51 מיליון דולר; העסקה הושלמה במאי 2021. נכון לנובמבר 2021, ל-Wattpad נכנסים למעלה מ-90 מיליון משתמשים בחודש. ב-Wattpad כותבים באתר כמעט 300,000 סופרים מ-35 מדינות. מדי שנה האתר עורך תחרות סיפורים בשם The Watty Awards. חלק מהסיפורים באתר עברו עיבוד לסרטים או לסדרות, כגון "אחרי ש..." ו"דוכן הנשיקות". בינואר 2019 השיקה Wattpad חטיבת הוצאה לאור בשם Wattpad Books. האתר מוכר כפלטפורמה לספרות חובבים ("פאן פיקשן"), ספרות הנכתבת על ידי חובביה של יצירה מקורית. השראות פופולריות לספרות חובבים באתר כוללות ספרים, סרטים, סדרות טלוויזיה, אנימה, מאנגה וידוענים. בין היצירות ניתן למצוא גם סיפורים אינטראקטיביים, בהם הקורא מעורב במהלך העלילה. מדיה וקבצים בנושא Wattpad בוויקישיתוף אתר האינטרנט הרשמי של Wattpad (בשפות מרובות) Wattpad, ברשת החברתית פייסבוק Wattpad, ברשת החברתית אקס (טוויטר) Wattpad, ברשת החברתית אינסטגרם Venn Creative, Wattpad: Building the world's biggest reader and writer community, The Literary Platform, ‏2012-10-18 (באנגלית בריטית) Wattpad | Wattpad HQ, wattpad (באנגלית אמריקאית) Wattpad as a resource for literary studies. Quantitative and qualitative examples of the importance of digital social reading and readers’ comments in the margins, National Library of Medicine
סוכר טלוויזיה

סוכר טלוויזיה הוא אלבום משותף של המוזיקאים הישראלים אלון עדר ותומר ישעיהו, שיצא לאור ביולי 2022. האלבום החל מתרגיל בסדנת כתיבה בת שלושה ימים ("ריטריט") בקיבוץ בית אורן, סדנה בה השתתפו עדר וישעיהו עם מוזיקאים נוספים. אחת מהמשימות שניתנו למשתתפים הייתה לכתוב שיר בזוג ולהשמיע אותו אחרי שעתיים. עדר הציע לישעיהו לעבוד יחד, והעבודה זרמה. התרגיל הפך לשיר הראשון באלבום המשותף. במשך ארבעה חודשים השניים נפגשו באולפן אחת לשבוע ובסוף כל מפגש הקליטו שיר. הם הקליטו את רוב השירים בטייק ראשון, תוך שניגנו בעצמם על כל הכלים – על אף שהכירו בחוסר השלמות שבדבר, משום שרצו לשמר את "הרגע הראשוני". כל השירים נכתבו והולחנו על ידי אלון עדר ותומר ישעיהו.  תומר ישעיהו – זמרה, תופים, בס, גיטרה, בוזוקי אלון עדר – זמרה, גיטרה, קלידים, אקורדיון ארן לביא – מאסטרינג ענבל איל – צילום עטיפה עמרי כהן – עיצוב עטיפה האלבום סוכר טלוויזיה באתר ספוטיפיי האלבום סוכר טלוויזיה באתר דיזר האלבום סוכר טלוויזיה באתר אפל מיוזיק האלבום סוכר טלוויזיה באתר טיידל האלבום סוכר טלוויזיה באתר יוטיוב האלבום המלא בערוץ היוטיוב של אלון עדר, רשימת השמעה, באתר יוטיוב יוסי חרסונסקי, פולק ישראלי נדיר במחוזותינו, הצמד נצמד לקווי המתאר של כתיבת השירים – בפורמט הקטן, הצנוע, האינטימי והחשוף., באתר יוסמיוזיק, 12 בנובמבר 2022 אשתו של תומר ישעיהו. אלון עדר | תומר ישעיהו / סוכר טלוויזיה, באתר הליקון, 7 ביולי 2022, בדיקה אחרונה ב־8 ביולי 2022 אריאל פייגלין, אלון עדר ותומר ישעיהו בשיתוף פעולה מיוחד, באתר ערוץ 7, 7 ביולי 2022, בדיקה אחרונה ב־8 ביולי 2022 ענבר פלד, אלון עדר & תומר ישעיהו - סוכר טלוויזיה, באתר פרוגי, 8 ביולי 2022, בדיקה אחרונה ב־13 ביולי 2022
ציפור שחורה (מיני-סדרה)

ציפור שחורה (באנגלית: Black Bird) היא מיני-סדרת דרמת פשע אמריקאית שפותחה על ידי דניס ליהן על בסיס הרומן האוטוביוגרפי משנת 2010, "In With The Devil: A Fallen Hero, A Serial Killer, and A Dangerous Gain for Redemption" מאת ג'יימס קין. המיני-סדרה עלתה לשידור בשירות אפל TV פלוס ב-8 ביולי 2022. טארון אגרטון – ג'יימס קין פול וולטר האוזר – לארי הול ספידה מואפי – לורן מקולי גרג קיניר – בריאן מילר ריי ליוטה – ג'יימס "ביג ג'ים" קין לוגן מקריי – שולץ בינואר 2021, נמסר לראשונה על פיתוחה של המיני-סדרה, בה יככבו טארון אגרטון ופול וולטר האוזר. במרץ 2021, נמסר על ליהוקו של ריי ליוטה לצוות השחקנים; תפקיד זה הוא תפקידו האחרון של ליוטה, שנפטר בשלהי מאי 2022. באפריל 2021, נמסר על ליהוקם של גרג קיניר וספידה מואפי. צילומי המיני-סדרה החלו בניו אורלינס באפריל 2021. המיני-סדרה עלתה לשידור בשירות אפל TV פלוס, והיא כוללת שישה פרקים. "ציפור שחורה", במסד הנתונים הקולנועיים IMDb (באנגלית) "ציפור שחורה", באתר Rotten Tomatoes (באנגלית) "ציפור שחורה", באתר Metacritic (באנגלית) "ציפור שחורה", במסד הנתונים הקולנועיים KinoPoisk (ברוסית) "Black Bird (2021-2022)". Writers Guild of America West. December 17, 2021. Retrieved April 24, 2022. Otterson, Joe (January 25, 2021). "Taron Egerton, Paul Walter Hauser to Star in Apple Series Adaptation of 'In With the Devil'". Variety. Retrieved July 8, 2022. Andreeva, Nellie (March 5, 2021). "Ray Liotta Joins Taron Egerton & Paul Walter Hauser In Apple Limited Series 'In With The Devil'". Deadline Hollywood. Retrieved July 8, 2022. Petski, Denise (April 29, 2021). "Greg Kinnear & Sepideh Moafi Join Taron Egerton, Paul Walter Hauser & Ray Liotta In Apple's 'In With The Devil' Limited Series". Deadline Hollywood. Retrieved July 8, 2022. "Apple releases trailer for suspenseful limited drama series "Black Bird," from executive producer Dennis Lehane, ahead of Friday, July 8, 2022 global debut on Apple TV+". Apple TV+ Press (Press release). June 8, 2022. Retrieved July 8, 2022. Urban, Sasha; Chapman, Wilson (March 31, 2022). "Apple Reveals Premiere Date for Taron Egerton Limited Series 'Black Bird' (TV News Roundup)". Variety. Retrieved July 8, 2022. TCA Award winners, www.tvcritics.org Tom Smyth, All the Winners of the Creative Arts Emmys, Vulture, ‏2024-01-07 (באנגלית) Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית)
המופע של ג'רי ספרינגר

המופע של ג'רי ספרינגר (באנגלית: The Jerry Springer Show) היא תוכנית אירוח אמריקאית, ששודרה במקור בין 30 בספטמבר 1991 ל-26 ביולי 2018. התוכנית הופקה והונחתה על ידי ג'רי ספרינגר, שודרה במשך 27 עונות וכללה 4,969 פרקים. התוכנית הופקה ושודרה במקור עבור NBCUniversal (אנ') ובהמשך עבור רשת The CW. התוכנית הגיעה לשיא הפופולריות שלה במהלך סוף שנות ה-90 של המאה ה-20. התוכנית לא הצליחה לזכות ברייטינג גבוה במהלך העונות הראשונות, משום שהיא התמקדה באותה העת בנושאים פוליטיים יותר. בשל הרייטינג הנמוך הוחלט לשנות לחלוטין את קונספט התוכנית במהלך אמצע שנות ה-90, כך שהיא תתמקד רק בנושאים שנויים במחלוקת (כגון גילוי עריות וניאוף), ותכיל ניבולי פה מצונזרים, קרבות פיזיים, ובמקרים מסוימים עירום חלקי מצונזר. התוכנית עלתה לראשונה ב-30 בספטמבר 1991. התוכנית צולמה באולפנים בשיקגו בין שנת 1991 לשנת 2009 ובסטמפורד שבקונטיקט בין 2009 עד 2018. הפרק האחרון של התוכנית שודר ב-26 ביולי 2018. התוכנית ממשיכה להיות משודרה בסינדיקציה ברשת The CW מאז ואילך. אתר האינטרנט הרשמי של המופע של ג'רי ספרינגר (באנגלית) המופע של ג'רי ספרינגר, ברשת החברתית פייסבוק המופע של ג'רי ספרינגר, ברשת החברתית אקס (טוויטר) המופע של ג'רי ספרינגר, ברשת החברתית אינסטגרם "המופע של ג'רי ספרינגר", במסד הנתונים הקולנועיים IMDb (באנגלית) "המופע של ג'רי ספרינגר", באתר Metacritic (באנגלית) "המופע של ג'רי ספרינגר", במסד הנתונים הקולנועיים KinoPoisk (ברוסית) האתר הרשמי
מידורי (פירושונים)

האם התכוונתם ל... מידורי – משקה אלכוהולי מידורי (כנרת) – כנרת אמריקאית ילידת יפן מידורי איטו – מחליקה אמנותית על הקרח
האלה (פירושונים)

האם התכוונתם ל... האלה – עיר גדולה בסקסוניה-אנהלט האלה (נורדריין-וסטפאליה) – עיירה בנורדריין-וסטפאליה צ'ארלס האלה – פסנתרן ומנצח אנגלי-גרמני, מייסד תזמורת האלה תזמורת האלה – מהתזמורות הוותיקות ביותר בבריטניה, ומשכנה הקבוע הוא במנצ'סטר עמק האלה – עמק בשפלת יהודה מועצה אזורית האלה – מועצה אזורית לשעבר בשפלת יהודה, התמזגה לתוך מועצה אזורית מטה יהודה.
פרס דייוויד כהן

פרס דייוויד כהן לספרות (באנגלית: The David Cohen Prize for Literature) (נוסד בשנת 1993) הוא פרס ספרותי בריטי דו־שנתי המוענק לסופר, משורר, מסאי, או מחזאי, עבור מכלול יצירות, שנכתב בשפה האנגלית. את הפרס מממנת קרן ג'ון כהן (אנ'). מועצת האמנויות האנגלית (אנ') מנהלת את הפרס. הזוכים חייבים להיות אזרחים בריטיים או אירים. הזוכה נבחר על ידי וועדת שיפוט, ללא הגשת מועמדויות. סך הפרס 40,000 ליש"ט. משנת 2005, כולל פרס דייוויד כהן גם את פרס קלריסה לוארד. מדי שנה, בוחר הזוכה בפרס דייוויד כהן את מקבלת פרס קלריסה לוארד, בשווי 12,500 ליש"ט (במימון מועצת האמנויות באנגליה), וניתן לסופר מתחת לגיל 35, או לארגון התומך בסופרים צעירים, לבחירת הזוכה. בשנת 2017 חנכה מועצת האמנויות באנגליה את פרס קלריסה לוארד למו"לות עצמאית, בניהול ארגון כתיבה חדשה בצפון אנגליה (אנ'), כדי לציין ולחגוג את "ההרפתקנות, הרוח החדשנית, והיצירתיות" של הוצאה לאור ספרותית עצמאית בבריטניה ובאירלנד. להלן רשימת הזוכים בפרס: 1993: וידיאדר סורג'פרסאד נייפול 1995: הרולד פינטר 1997: מיוריאל ספארק 1999: ויליאם טרבור (אנ') 2001: דוריס לסינג 2003: בריל ביינברידג' ותום גאן (במשותף) 2005: מייקל הולרויד (אנ') 2007: דרק מאהון (אנ') 2009: שיימוס היני 2011: ג'וליאן בארנס 2013: הילרי מנטל 2015: טוני הריסון (אנ') 2017: טום סטופארד 2019: עדנה או'בריאן 2021: קולם טובין 2023: ג'ון בורנסייד מדיה וקבצים בנושא פרס דייוויד כהן בוויקישיתוף אתר האינטרנט הרשמי של פרס דייוויד כהן "David Cohen Prize". BookTrust. נבדק ב-2013-03-07. "The David Cohen Prize for Literature". Arts Council England. 2009-05-09. אורכב מ-המקור ב-2016-03-04. נבדק ב-2013-03-07. "David Cohen Prize for Literature 2011 winner nominates The Reading Agency for Arts Council award". Arts Council England. 2011-03-18. אורכב מ-המקור ב-2013-03-11. נבדק ב-2013-03-07. Onwuemezi, Natasha. "New £10,000 award for indie publishers launches", The Bookseller, 11 May 2017. "Clarissa Luard Award for Independent Publishers", New Writing North. Winners, David Cohen Prize for Literature (באנגלית)
אורקון קקצ'י

אורקון קֶקְצִ'י (בטורקית: Orkun Kökçü; נולד ב-29 בדצמבר 2000) הוא כדורגלן טורקי הולנדי, המשחק בקבוצת בנפיקה ליסבון ובנבחרת טורקיה. קקצ'י שיחק במחלקת הנוער של חרונינגן, אליה הגיע לאחר ששיחק במועדונים מקומיים מעיר הולדתו הארלם, עד שעזב לטובת פיינורד ב-2014. הוא ערך את הופעת הבכורה שלו בליגה ההולנדית נגד אמן ב-9 בדצמבר 2018, ותרם שער ובישול לאחר שנכנס כמחליף. קקצ'י שישחק בנבחרות הלאומיות הצעירות של הולנד. ביולי 2019 הכריז על כוונתו לייצג את נבחרת טורקיה. הוא ייצג את נבחרת טורקיה עד גיל 21, וערך את הופעת הבכורה שלו בנבחרת טורקיה הבוגרת ב-6 בספטמבר 2020 במשחק במסגרת ליגת האומות נגד סרביה שהסתיים בתוצאה 0-0. נכלל בסגל נבחרת טורקיה ליורו 2024. קקצ'י נולד בהולנד, להורים ממוצא טורקי ואזרי. הוא אחיו הצעיר של הכדורגלן אוזן קקצ'י המשחק בטלסטאר ספורטקלאב. פיינורד אליפות הולנד: 2022/2023 בנפיקה הסופר קאפ הפורטוגלי: 2023 מדיה וקבצים בנושא אורקון קקצ'י בוויקישיתוף אורקון קקצ'י, באתר Transfermarkt אורקון קקצ'י, באתר Soccerway אורקון קקצ'י, באתר BDFutbol אורקון קקצ'י, באתר WorldFootball.net אורקון קקצ'י, באתר National Football Teams אורקון קקצ'י, באתר FootballDatabase.eu OnsOranje, www.onsoranje.nl Kökçü opts for Turkey over Netherlands, Football Oranje, ‏21 ביולי 2019 (באנגלית אמריקאית) Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית) Sporx, Hollanda'nın 10 numarası bir TÜRK - Futbol, Sporx, ‏9 באוקטובר 2019 (ב־)